Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 186/12/8803	Košice II, 7.4.2015
EEČ : 2-64-101-2015

U Z N E S E N I E

Trestná vec:	obvinený XXXXX  
Prečin:	Všeobecné ohrozenie podľa § 285 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 4.9.2012, spisová značka 2 Pv 186/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	V trestnej veci vedenej proti obvinenému XXXXX, nar. XXXXX pre prečin všeobecného ohrozenia  podľa § 285 ods. 1 Trestného zákona  na tom skutkovom základe, že

-v Košiciach dňa 07.03.2012 v čase okolo 14.15 hod. na skládke nebezpečného odpadu v areáli XXXXX na ul. XXXXX nezisteným spôsobom násilne otvoril sud s chemickou toxickou látkou Merkaptoetanol, túto zo suda vylial a ktorá sa ako látka prchavá začala šíriť do okolia obydlí v koncentrácii, ktorá je zdraviu škodlivá podľa odborného vyjadrenia Odboru civilnej ochrany Obvodného úradu v Košiciach  
Uznesením prokurátora Okresnej prokuratúry XXXXX XXXXX zo dňa 4.9.2012, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením  prokurátora   Okresnej   prokuratúry  XXXXX  II, sp. zn. 
2 Pv 186/12/8803 zo dňa 02.08.2012, právoplatným dňa 15.09.2012, bolo podľa § 216 ods.1 písm.a/, písm.c/ Tr. poriadku podmienečne zastavené trestné stíhanie vedené proti obvinenému XXXXX pre prečin všeobecného ohrozenia podľa § 285  ods.1  Trestného zákona, ako je uvedené vo výrokovej časti  tohoto uznesenia.

Obvinenému XXXXX bola súčasne určená skúšobná doba podmienečného zastavenia trestného stíhania v trvaní 24 (dvadsaťštyri) mesiacov, ktorá začala plynúť právoplatnosťou predmetného rozhodnutia, t.j. dňa 15.09.2012.

Podľa § 217 ods.1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

Zo správ zadovážených k osobe obvineného som zistil, že obvinený XXXXX nebol v skúšobnej dobe podmienečného zastavenia trestného stíhania súdne trestaný a ani v mieste bydliska prejednávaný za priestupok. Jeho hodnotenie z mieste trvalého bydliska je všeobecné.

Vyhodnotením všetkých vyššie uvedených správ získaných k osobe obvineného, som dospel k záveru, že obvinený XXXXX splnil podmienky uvedené v § 217 ods.1 Trestného poriadku na rozhodnutie o jeho osvedčení počas skúšobnej doby podmienečného zastavenia trestného stíhania.

Z toho dôvodu som rozhodol tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor